ગોપાલથી આ જોઈને રહેવાયું નહીં. તેણે તેના બીજા મિત્રોને કહ્યું કે તમે સ્કૂલે જાવ હું થોડી વાર પછી આવું છું. તેના મિત્રોએ ગોપાલને બહુ સમજાવ્યો કે પરીક્ષાનો સમય થઈ ચૂક્યો છે. તું મોડો પડીશ તો સર વઢશે, પેપર આપવા નહીં દે, પરંતુ ગોપાલ ના માન્યો. તેણે તેના મિત્રોને કહ્યું કે તમે ચિંતા ન કરો હું સમયસર પહોંચી જઈશ. ગોપાલના મિત્રો નીકળી ગયા ત્યાર બાદ ગોપાલ વાડીમા ગયો અને ગાયને કાઢવા લાગ્યો, પરંતુ ગાય આમથી તેમ દોડવા લાગી. ગાય ગોપાલના હાથમા આવતી જ નહોતી. ગોપાલે મહામહેનતથી ખૂબ જ બળ લગાવીને ગાયને વાડીની અંદરથી કાઢી અને વાડીના દરવાજાને બહારથી બંધ કરી દીધો. પછી વિચાર્યું કે હાશ, ગાય નીકળી ગઈ નહીં તો કાંતાબાનો બધો જ પાક બગડી જાત. તેમને કેટલા બધા રૃપિયાનું નુકસાન થઈ જાત. સારું થયું મારું ધ્યાન ગયું અને ગાયને બહાર કાઢી નહીં તો કાંતાબા હેરાન થઈ જાત. એક તો ઉનાળામાં ટામેટાં મોઘાં જ હોય છે.